text: Kom med indenfor i Danish Crowns "Guldrum"
  04 oktober 2010 kl. 09.28
  Det er alt, der glimter, der er guld. Det kan Danish Crown skrive under på. På havnen i Kolding, gemmer slagterikoncernen på et hemmeligt kammer - et Guldrum. Her gemmes det fineste af det fineste oksekød, som ikke alle kan få fingrene i.
  Guldrummet bliver det kaldt. Det dækker over Danish Crowns særlige modningslokaler på havnen i Kolding, hvor særligt udvalgt oksekød bliver opbevaret og modnes.
  Når det har været igennem modningsprocessen sælges det for 250 kroner for 250 gram på landets allerfineste restauranter og gourmetslagterier.
  I aften vil vi løfte lidt af sløret for mystikken. 
  Klokken 19.30 på TV SYD kan man komme med inden for i det sagnomspundne guldrum og finde ud af, hvorfor det findes.
  